钦定古今图书集成/理学汇编/文学典/第157卷 > 《王应麟辞学指南》 > 《檄》
## 钦定古今图书集成/理学汇编/文学典/第157卷 > 《王应麟辞学指南》 > 《檄》

檄，军书也。祭公谋父，所谓威责之令，文告之辞。东莱
先生曰：“晋侯使吕相绝秦，檄书始于此。”然春秋之世，
郑子家使执讯与书以告赵宣子，晋之边吏责郑，王，
使詹伯辞于晋，王子朝使告诸侯。皆未有檄之名。战
国时，张仪为檄告楚相，其名始见。汉有羽檄，颜师古
曰：“檄以木简为书，长尺二寸，有急加鸟羽，示速也。”《急
就篇》注：“檄以木为之，长二尺。”《说文》亦云“二尺书。”李左
车曰：“奉咫尺之书。自相如之后，檄书见史策者，不可
胜纪。”扬雄曰：“军旅之际，飞书驰檄。用枚皋，谓其文敏
速也。”唐以前不用四六，周益公拟《汉河西大将军谕
隗嚣》，倪正父拟《晋奋威将军豫州刺史谕中原豪杰》，
皆用四六。然散文为得体，如东莱《汉使》，喻“莎车诸国”
是也。